pythainlp/thai-wiki-dataset-v4 huggingface dataset:
เชาต์เอาต์ทูมายเอ็กซ์

"เชาต์เอาต์ทูมายเอ็กซ์"  เป็นเพลงที่บันทึกเสียงโดยเกิร์ลกรุปชาวบริติช ลิตเทิลมิกซ์ ออกจำหน่ายเมื่อวันที่ 16 ตุลาคม 2016 ผ่านสังกัดไซโคมิวสิก เป็นซิงเกิลนำจากสตูดิโออัลบั้มชุดที่สี่ "กลอรีเดส์" (2016) เป็นเพลงแนวแดนซ์ป็อปและพาวเวอร์ป็อป มีเนื้อหาเกี่ยวกับการเดินออกจากความสัมพันธ์ครั้งเก่าที่ไม่มีความสุข "เชาต์เอาต์ทูมายเอ็กซ์" ถูกยกให้เป็นเพลงที่สร้างพลังให้ผู้หญิงและเพลงชาติแห่งการเลิกรา และยังได้รับคำวิจารณ์เชิงบวกจากนักวิจารณ์ เนื่องด้วยเนื้อเพลงที่สร้างพลัง การผลิต และเสียงร้องของวง
"เชาต์เอาต์ทูมายเอ็กซ์" ขึ้นอันดับหนึ่งนานสามสัปดาห์บนชาร์ตซิงเกิลแห่งสหราชอาณาจักรและเป็นซิงเกิลอันดับหนึ่งเพลงเดียวในสหราชอาณาจักรที่ร้องนำโดยผู้หญิงในปีนั้น รวมถึงเป็นซิงเกิลแรกของลิตเทิลมิกซ์ที่ได้รับการยืนยันระดับแผ่นเสียงทองคำขาวสองครั้งและสามครั้งจากองค์กรตัวแทนอุตสาหกรรมสิ่งบันทึกเสียงบริติช (BPI) และยังครองสถิติเป็นซิงเกิลของเกิร์ลกรุปที่มียอดสตรีมมากที่สุดในสหราชอาณาจักร ในปี 2022 เพลงขายได้มากกว่า 2 ล้านในสหราชอาณาจักร กลายเป็นซิงเกิลที่ขายดีที่สุดของลิตเทิลมิกซ์จนถึงปัจจุบัน เช่นเดียวกับซิงเกิลของเกิร์ลกรุปที่ขายดีที่สุดเป็นอันดับสองในสหราชอาณาจักร รองจากเพลง "วอนนาบี" ของสไปซ์เกิลส์ ในงานประกาศรางวัลบริตอะวอดส์ครั้งที่ 37 เพลงได้รับรางวัลซิงเกิลบริติชแห่งปี
ลิตเทิลมิกซ์นำเพลง "เชาต์เอาต์ทูมายเอ็กซ์" ไปแสดงสดหลายครั้ง รวมถึงบีบีซีทีนอะวอดส์, จิงเกิลเบลเบล และบริตอะวอดส์ ซึ่งการแสดงของวงถูกจัดให้เป็นหนึ่งในการแสดงที่ดีที่สุดเท่าที่เคยมีมา
การวางองค์ประกอบเพลง.
ตามโน้ตเพลงที่เผยแพร่โดยโซนี/เอทีวีมิวสิกพับบลิชชิงบนมิวสิกโน้ต.คอม ระบุว่า "เชาต์เอาต์ทูมายเอ็กซ์" กำหนดด้วยอัตราจังหวะ 4 4 (common time) เขียนด้วยคีย์เอฟไมเนอร์และเร็วปานกลางที่ 126 จังหวะต่อนาที เสียงของลิตเทิลมิกซ์ มีตั้งแต่ F3 ถึง A5 ด้านเนื้อเพลงเกี่ยวกับการก้าวข้ามความสัมพันธ์ในอดีต
คิม จี-อุง

คิม จี-อุง (เกิด 14 ธันวาคม ค.ศ. 1998) เป็นนักแสดง นักร้อง และนายแบบชาวเกาหลีใต้ เขาเป็นอดีตสมาชิกของวงบอยแบนด์เกาหลีใต้ INX และเปิดตัวในฐานะนักแสดงใน เว็บซีรีส์เรื่อง "เดอะสวีทบลัด" (2021) เขามีชื่อเสียงจากบทบาท คิม จุน-โฮ จากเรื่อง "คิสเซเบิลลิปส์" (2022) และต่อมาในปี 2023 เขาได้เข้าแข่งขันรายการ "บอยส์แพลนเน็ต" และได้เดบิวต์เป็นไอดอลวง ซีโรเบสวัน โดยมีผลงานเพลงเดบิวต์คือ "In bloom" ในอัลบั้ม 1st Mini Album (Youth In The Shade)
ชีวิตในวัยเด็ก.
คิม จี-อุงเกิดเมื่อวันที่ 14 ธันวาคม ค.ศ. 1998 ในเมืองว็อนจู จังหวัดคังว็อน ประเทศเกาหลีใต้ เขาจบการศึกษาจากโรงเรียนมัธยมพย็องว็อน
โยชิตสึงุ มัตสึโอกะ

โยชิตสึงุ มัตสึโอกะ (松岡 禎丞, まつおか よしつぐ, 17 กันยายน 1986 -) เป็นนักพากย์ชายชาวญี่ปุ่น อยู่สังกัดไอแอมเอนเทอร์ไพรส์ เกิดที่โอบิฮิโระ จังหวัดฮกไกโด
ชิอง วากายามะ

ชิอง วากายามะ (; โรมาจิ: "Wakayama Shion", 10 กุมภาพันธ์ 1998 –) เป็นนักพากย์และอดีตนักแสดงเด็กชาวญี่ปุ่น เกิดที่จังหวัดชิบะ อยู่สังกัดคณะละครฮิมาวาริ เธอเข้าร่วมกลุ่มเมื่ออายุได้ 3 ขวบและแสดงละครโทรทัศน์หลายเรื่อง ต่อมาเธอได้กลายมาเป็นนักพากย์และได้รับเลือกให้แสดงนำเป็นครั้งแรกในบท ไอโออิ อาโออิ ใน "Her Blue Sky ท้องฟ้าสีฟ้าของเธอ" บทบาทหลักอื่นๆ ของเธอ ได้แก่ มินามิ ยูเมะ ใน "SSSS.Dynazenon", อุมเมย์/โคเซตต์ ชไนเดอร์ ใน "แท็กต์ โอปัส. เดสตินี ~ลิขิตเสียง บรรเลงชะตา~", คาวาอิ ไม ใน "ฮาโกะซึเมะ สู้ตายตำรวจสาวป้อมยาม", อิโนะอุเอะ ทาคินะ ใน "ไลโคริส รีคอยล์," มิเอะ ไอ ใน "สาวลืมแว่นแสนวุ่นละมุนรัก," เอลเลน โจ ใน "เซนเลส โซน ซีโรว์," หยุนลี่ ใน "," ยากิชิโอะ เลมอน ใน "รักครั้งนี้มีคนนกเยอะไปมั้ย!" และอายาเสะ โมโมะ ใน "ดันดาดัน"
ชิกะ อันไซ

ชิกะ อันไซ (; โรมาจิ: "Anzai Chika"; เกิด 22 ธันวาคม ค.ศ. 1990 -) เป็นนักพากย์หญิงชาวญี่ปุ่น เกิดที่จังหวัดฟูกูอิ อยู่สังกัดอาเว็กซ์พิกเจอร์ 
จุงยะ เอโนกิซึ่งเป็นนักพากย์เช่นกันนั้นเป็นญาติลูกพี่ลูกน้อง
อัลบิดายะฮ์ วันนิฮายะฮ์

อัลบิดายะฮ์ วันนิฮายะฮ์ ("ปฐมบทและปัจฉิมบท") หรือ ตารีค อิบน์ กะษีร ("ประวัติศาสตร์ โดย อิบน์ กะษีร") เป็นผลงานตำราคลาสสิกของนักวิชาการซุนนะฮ์ อิบน์ กะษีร 
ภาพรวม.
ผลงานของอิบน์ กะษีร ถือเป็นหนึ่งในแหล่งข้อมูลที่น่าเชื่อถือที่สุดในประวัติศาสตร์อิสลาม ลักษณะพิเศษของหนังสือเล่มนี้คือไม่เพียงแต่เกี่ยวข้องกับเหตุการณ์ในอดีตเท่านั้น แต่ยังกล่าวถึงเหตุการณ์ในอนาคตที่นบีมุฮัมมัด กล่าวถึงอีกด้วย หนังสือหลายเล่มกล่าวถึงจุดเริ่มต้นของการสร้างและการส่งมนุษย์มายังโลกตามแนวทางของศาสนาอิสลาม ชีวิตของบรรดานบีในศาสนาอิสลาม และยุคสมัยของ"บรรดาเศาะฮาบะฮ์" (สาวกของมุฮัมมัด) จนถึงศตวรรษที่ 8 เล่มสุดท้ายบันทึกการทำนายเหตุการณ์ในอนาคต เช่น สัญญาณของวันพิพากษา ("วันกิยามะฮ์") เมื่อชาวมุสลิม เชื่อว่าผู้คนเข้าสู่ "ญันนะฮ์" (สวรรค์) หรือ "ญะฮันนัม" (นรก) 
ความนิยม.
หนังสือเล่มนี้มักใช้เป็นหนังสืออ้างอิงสำหรับประวัติศาสตร์อิสลาม อิบน์ กะษีร สามารถรวบรวมข้อมูลมากมายด้วยแหล่งข้อมูลหลักที่เชื่อถือได้ หนังสือเล่มนี้ได้รับการแปลเป็นภาษาอังกฤษ และต่อมา หนังสือเล่มนี้ได้รับการแปลเป็นหลายภาษา
จุงยะ เอโนกิ

จุงยะ เอโนกิ (榎木 淳弥, えのき じゅんや, 19 ตุลาคม 1998 -) เป็นนักพากย์ชาย ชาวญี่ปุ่น สังกัดอะตอมมิกมังกี เกิดที่โตเกียว
เอโนกิมีศักดิ์เป็นลูกพี่ลูกน้องกันกับนักพากย์อีกคนหนึ่งได้แก่ชิกะ อันไซ
โทโมซะ มูราตะ

โทโมซะ มูราตะ (村田 知沙, むらた ともさ, เกิด 5 กุมภาพันธ์) เป็น นักพากย์หญิงชาวญี่ปุ่น เกิดที่จังหวัดฮกไกโด เป็นที่รู้จักในบทยุโนะ กาไซ จากอนิเมะ "บันทึกมรณะ เกมล่าท้าอนาคต"
เคยสังกัดอยู่มีเดียฟอร์ซ แล้วย้ายไปอยู่ ACT.OZ แต่ตั้งแต่เดือนพฤษภาคม 2019 ได้กลายเป็นฟรีแลนซ์
เรื่องราวแนวก้าวผ่านวัย

เรื่องราวแนวก้าวผ่านวัย  เป็นแนวเรื่องอย่างหนึ่งที่พบได้ในเรื่องแต่ง ทั้งวรรณกรรม ละครเวที ภาพยนตร์ วิดีโอเกม และอื่นๆ ซึ่งมุ่งความสนใจไปยังการเติบโตของตัวละครเอก จากวัยเด็กเข้าสู่วัยผู้ใหญ่ หรือการก้าวผ่านวัย โดยมักขับเน้นความสำคัญของบทพูดหรือบทบรรยายในใจตัวละครให้เด่นกว่าการกระทำหรือเหตุการณ์ในเรื่อง มักดำเนินเรื่องในอดีต ตัวเอกของเรื่องราวแนวนี้มักเป็นวัยรุ่น
รายชื่อผู้ชนะชาร์ตโชว์แชมเปียน (ค.ศ. 2023)

ชาร์ต"โชว์แชมเปียน" เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 30 ซิงเกิลที่ได้อันดับที่หนึ่งในชาร์ต และ 26 ศิลปินได้รับถ้วยรางวัลอันดับหนึ่ง "Love Me Like This" โดยเอ็นมิกซ์ มีคะแนนสูงสุดที่ 9,176 คะแนน ในการออกอากาศเมื่อวันที่ 29 มีนาคม "Flower" โดยจีซูเป็นเพลงเดียวที่สามารถคว้ารางวัล Triple Crown ได้
มาโกโตะ โคอิจิ

มาโกโตะ โคอิจิ (小市 眞琴, こいち まこと, 17 กุมภาพันธ์ -) เป็นนักพากย์ นักแสดงละครเวท และ นักศิลปะการร่ายรำ ชาวญี่ปุ่น เกิดที่จังหวัดนางาโนะ โตที่โตเกียว สังกัดสเตย์ลัก
ยูกิ ทากาดะ

ยูกิ ทากาดะ (; โรมาจิ: "Takada Yūki"; 16 มีนาคม ค.ศ. 1993 –) เป็นนักพากย์หญิงชาวญี่ปุ่น อยู่สังกัดเมาซูโพรดักชัน หมู่เลือดกรุ๊ป AB เกิดที่เมืองคิตะกีวชู จังหวัดฟูกูโอกะ สูง 151 ซม.
คาโอริ อิชิฮาระ

คาโอริ อิชิฮาระ (; โรมาจิ: "Ishihara Kaori", 6 สิงหาคม 1993 –) เป็นนักพากย์ และนักร้องชาวญี่ปุ่น อดีตสมาชิกวงยุยคาโอริ และ StylipS เกิดที่จังหวัดชิบะ อยู่สังกัดสไตล์คิวบ์ ส่วนสูง 151.7 ซม.
นัตสึโกะ คูวาตานิ

นัตสึโกะ คุวาตานิ (桑谷 夏子, くわたに なつこ, 8 สิงหาคม 1978 -) เป็น นักพากย์หญิง ชาวญี่ปุ่น เกิดที่เมืองโอเมะกรุงโตเกียว อยู่สังกัดไอแอมเอนเทอร์ไพรส์
อิโอริ ซาเอกิ

อิโอริ ซาเอกิ (佐伯 伊織, さえき いおり, 22 กรกฎาคม 1994 –) เป็นนักพากย์และนักร้อง ชาวญี่ปุ่น อยู่สังกัดโพนีแคนยอน เกิดที่จังหวัดคานางาวะ ส่วนสูง 153 ซม. กรุ๊ปเลือด A
ตั้งแต่ก่อนเดบิวต์เป็นนักพากย์ เคยเป็นนักร้องโดยใช้ชื่อ NU-KO
มุตสึมิ ทามูระ

มุตสึมิ ทามุระ (田村 睦心, たむら むつみ, 19 มิถุนายน 1987 -) เป็นนักพากย์หญิง ชาวญี่ปุ่น อยู่สังกัดไอแอมเอนเทอร์ไพรส์ เกิดที่จังหวัดอาโอโมริ โตที่โตเกียว
ยูกิ มัตสึโอกะ

ยุกิ มัตสึโอกะ (松岡 由貴, まつおか ゆき, 13 กันยายน 1970 -) เป็นนักพากย์หญิงชาวญี่ปุ่น เกิดที่เขตฮิงาชิซูมิโยชิ นครโอซากะ จังหวัดโอซากะ (ปัจจุบันคือเขตฮิราโนะ) อยู่สังกัดสตูดิโอเบาบับ ผลงานพากย์ที่มีชื่อเสียงคือคืออิโนะอุเอะ โอริฮิเมะ ในอนิเมะ เทพมรณะ
กริดแมนยูนิเวิร์ส

กริดแมนยูนิเวิร์ส (GRIDMAN UNIVERSE) เป็นชื่อเฟรนไชล์อนิเมะชุดผลงานสื่อผสมที่นำผลงานดั้งเดิมที่มาจากละครโทรทัศน์โทกูซัตสึเรื่อง "เด็นโคโชจินกริดแมน" ผลงานดั้งเดิมที่ผลิตโดยบริษัท สึบุรายะโปรดักชัน
ในบทความนี้ มีการอธิบายภาพยนตร์อนิเมะเรื่อง "กริดแมนยูนิเวิร์ส" ที่ออกฉายในปี พ.ศ. 2566
ประวัติ.
เมื่อวันที่ 3 มิถุนายน พ.ศ. 2560 ในงาน "AnimeExpo 2017" ที่จัดขึ้นในลอสแองเจลิส บริษัทสตูดิโออนิเมะ ทริกเกอร์ ได้ประกาศสร้างแอนิเมชั่นเรื่อง "กริดแมน" และเมื่อวันที่ 2 ธันวาคม ปีเดียวกันได้มีการประกาศชื่อเรื่องอย่างเป็นทางการมีชื่อเรื่องว่า "SSSS.GRIDMAN" จากงาน "Tokyo Comic Con 2017" พร้อมนำ อาเมมิยะ อากิระ ผู้กำกับภาพยนตร์อนิเมะสั้นเรื่อง "เด็นโคโชจินกริดแมน boys invent great hero" ที่เคยฉายจากงาน Japan Animator Expo เมื่อปี พ.ศ. 2558 มาเป็นผู้กำกับเรื่องนี้
ต่อมา เมื่อเดือนตุลาคม พ.ศ. 2561 "SSSS.GRIDMAN" ได้เริ่มออกอากาศทางโทรทัศน์ ทำให้เริ่มเป็นที่รู้จักและได้รับความสนใจอย่างมากระหว่างการออกอากาศ จึงตัดสินใจที่จะพัฒนาผลงานเรื่องต่อไป โดยได้ประกาศในงาน "TSUBURAYA CONVENTION 2019" ซึ่งจัดขึ้นเมื่อวันที่ 14 ธันวาคม พ.ศ. 2562 อาเมมิยะได้ประกาศผลงานเรื่องใหม่คือ SSSS.DYNAZENON โดยได้วางแผนงานใหม่โดยอิงจากองค์ประกอบที่ถูกตัดออกไปเนื่องจากความยาวของสเกลเนื้อหาจากเรื่องก่อน
อย่างไรก็ตามเมื่อวันที่ 6 ธันวาคม พ.ศ. 2563 ในงาน Tokyo Comic Con 2020 ได้มีการประกาศรายละเอียดโครงการนี้โดยพัฒนาตั้งแต่โลกทัศน์, เรื่องราว, ภาพ, องค์ประกอบ ฯลฯ โดยมีศูนย์กลางอยู่ที่ GRIDMAN และ DYNAZENON โดยประกาศชื่อเฟรนไชส์ของอนิเมะเรื่องนี้ว่า กริดแมนยูนิเวิร์ส
ภาพยนตร์อนิเมะ.
กริดแมนยูนิเวิร์ส (; โรมาจิ: "Guriddoman Yunibāsu") เป็นภาพยนตร์อนิเมะญี่ปุ่นที่ผลิตโดยสตูดิโอทริกเกอร์ ภาพยนตร์อนิเมะที่มีการครอสโอเวอร์จากซีรีส์อนิเมะโทรทัศน์เรื่อง "SSSS.GRIDMAN" และ "SSSS.DYNAZENON" ออกฉายเมื่อวันที่ 24 มีนาคม พ.ศ. 2566 โดยเข้าฉายในโรงภาพยนตร์ 151 แห่งทั่วประเทศญี่ปุ่น และเข้าฉายในประเทศไทยเมื่อวันที่ 14 กันยายน พ.ศ. 2566
ตัวละคร.
สำหรับตัวละครจากเรื่อง SSSS.GRIDMAN และ SSSS.DYNAZENON ดูเพิ่มเติมที่ "SSSS.GRIDMAN#ตัวละคร" และ SSSS.DYNAZENON#ตัวละคร
ฮีโร่และอาวุธที่ปรากฏ.
ดูเพิ่มเติมที่ SSSS.GRIDMAN#ฮีโร่ที่ปรากฏ
ดูเพิ่มเติมที่ SSSS.DYNAZENON#ไดน่าซีนอน / ไดน่าเร็กซ์
การผลิตและการฉาย.
ภาพยนตร์มีการประกาศสร้างในฐานะโครงการถัดไปของ กริดแมนยูนิเวิร์ส หลังการออกอากาศซีรีส์อนิเมะ SSSS.DYNAZENON จบรอบแรก โดยชื่อเรื่องชั่วคราวที่ประกาศคือ GRIDMAN×DYNAZENON เมื่อเดือนธันวาคม พ.ศ. 2564 สึบุรายะโปรดักชันและสตูดิโอทริกเกอร์เผยว่าโครงการจะเป็นภาพยนตร์อนิเมะ ทีมงานของซีรีส์อนิเมะกลับมาร่วมงานในภาพยนตร์ ได้แก่ ผู้กำกับอากิระ อาเมมิยะ ผู้เขียนบทเคอิจิ ฮาเซงาวะ ผู้ออกแบบตัวละครมาซารุ ซากาโมโตะ และผู้แต่งดนตรีประกอบชิโระ ซางิรุ สตูดิโอทริกเกอร์ซึ่งเป็นผู้ผลิตซีรีส์อนิเมะภาคก่อนหน้าภาพยนตร์ 2 ภาค ได้แก่ "SSSS.GRIDMAN" ในปี พ.ศ. 2561 และ "SSSS.DYNAZENON" ในปี พ.ศ. 2564 ยังคงเป็นผู้ผลิตของภาพยนตร์อนิเมะ ภาพยนตร์มีกำหนดออกฉายในประเทศญี่ปุ่นในวันที่ 24 มีนาคม พ.ศ. 2566 ก่อนหน้าการฉายภาพยนตร์เรื่องนี้ ซีรีส์อนิเมะโทรทัศน์ SSSS.GRIDMAN และ SSSS.DYNAZENON ต่างก็ได้รับการดัดแปลงเป็นภาพยนตร์มัดรวมออกฉายในวันที่ 20 มกราคม และ 10 มีนาคม พ.ศ. 2566 ตามลำดับ
วัยเยาว์ที่ผลิบาน

วัยเยาว์ที่ผลิบาน  เป็นซีรีส์โทรทัศน์ของเกาหลีใต้ กำกับโดย อี ช็อง-แจ นำแสดงโดย พัก ฮย็อง-ชิก, ช็อน โซ-นี, พโย เย-จิน, ยุน ช็อง-ซ็อก และ อี แท-ซอน ออกอากาศทุกวันจันทร์และอังคาร เวลา 20:50 น. (เวลามาตรฐานเกาหลี)นอกจากนี้ยังมีสตรีมบนแอมะซอนไพรม์วิดีโอและวิกิในบางภูมิภาค
เรื่องย่อ.
เรื่องราวของเจ้าชายรัชทายาทผู้อยู่ภายใต้คำสาปลึกลับและหญิงสาวอัจฉริยะที่ถูกกล่าวหาว่าเป็นฆาตกรที่สังหารครอบครัวของเธอ
องค์ชายรัชทายาทผู้โดดเดี่ยว ถูกลอบทำร้ายด้วยคำสาปลึกลับ และถูกกล่าวหาว่าลอบสังหารพี่ชายตนเองเพื่อตำแหน่งรัชทายาท
หญิงสาวอัจฉริยะที่ตามหาความจริงเนื่องจากเธอถูกใส่ร้ายในข้อหาฆาตกรรมครอบครัวของเธอ
สาวใช้คนสนิทของ มิน แจ-อี เป็นเพื่อนคนเดียวที่เหลืออยู่ของเธอ
เพื่อนสนิทที่โตมาด้วยกันของ อี ฮวาน คู่หมั้นของ มิน แจ-อี เป็นลูกชายคนเดียวของเสนาบดีฝ่ายซ้าย
คนเก่งที่สุดในโชซ็อนที่ศึกษาทุกสิ่งในโลก
งานสร้าง.
เดิมซีรีส์วัยเยาว์ที่ผลิบานนี้ วางโครงเรื่องจากนิยายขายดีชื่อดังของประเทศจีน "บันทึกปิ่น" (The Golden Hairpin) โดยทีมสร้างได้ดำเนินการซื้อลิขสิทธิ์ และวางตัวนักแสดงเรียบร้อย เตรียมเปิดกล้องถ่ายทำตั้งแต่ปี ค.ศ. 2020 แต่เนื่องจากกระแสสังคมจากการแบนสินค้าจีนและซีรีส์เกาหลีบางเรื่องซึ่งมีโครงเรื่องจากนิยายจีน รุนแรงจนกระทั่งซีรี่ส์เรื่องนั้นๆถูกงดออกอากาศกลางคัน ทำให้ทีมผู้สร้างตัดสินใจชะลอโปรเจ็กต์ออกไป รื้อโครงเรื่องและเขียนบทขึ้นใหม่เองทั้งหมด แต่ยังคงยึดนักแสดงชุดเดิม ทำให้การถ่ายทำล่าช้าออกไป โดยเริ่มถ่ายทำในเดือน พฤศจิกายน ค.ศ. 2021 และเสร็จสิ้นการถ่ายทำในเดือน กันยายน ค.ศ. 2022 ใช้เวลาถ่ายทำกว่า 11 เดือน
ซีรี่ส์เรื่องนี้เดิมใช้ชื่อว่า 'The Golden Hairpin' ก่อนจะเปลี่ยนเป็น ‘Youth, Climb the Barrier’ และ ‘Our Blooming Youth’ ตามลำดับ
ตรันส์เฟอเกอเรอชัน

ตรันส์เฟอเกอเรอชัน  หรือ DN7C เป็นถนนลาดยางสายภูเขาที่ตัดผ่านตอนใต้ของเทือกเขาคาร์เพเทียนในประเทศโรมาเนีย มีสถานะถนนของรัฐ และถือเป็นถนนลาดยางที่อยู่สูงที่สุดเป็นอันดับสองของประเทศ รองมาจากตรันซัลปีนา ถนนเริ่มต้นใกล้กับหมู่บ้านบัสกอฟ ใกล้กับเมืองปีเตชต์ และวิ่งไปยาว ตัดกับ DN1 และซีบิว ระหว่างยอดเขาที่สูงที่สุดในประเทศสองยอด คือ มอลดอเวอานูกับเนกอยู ถนนสร้างขึ้นในต้นคริสต์ทศวรรษ 1970 เป็นเป็นเส้นทางยุทธศาสตร์การทหาร เขื่อมต่อภูมิภาคทางประวัติศาสตร์ทรานซิลเวเนียกับวอลเลเกียเข้าด้วยกัน
ประวัติศาสตร์.
ตรันส์เฟอเกอเรอชันสร้างขึ้นในระหว่าง ค.ศ. 1970 ถึง 1974 ในสมัยปกครองของนีกอลาเอ ชาวูเชสกู เพื่อรับมือกับกับการรุกรานเชโกสโลวาเกียของสหภาพโซเวียตในปี ค.ศ. 1968 ชาวูเชสกูต้องการจะสร้างความมั่นใจว่ากองทัพจะสามารถเดินทางข้ามเทือกเขาคาร์เพเทียนได้หากสหภาพโซเวียตบุกรุกรานโรมาเนีย ในเวลานั้นโรมาเนียมีเส้นทางช่องเขายุทธศาสตร์จำนวนหนึ่งที่ผ่านเทือกเขาคาร์เพเทียนใต้อยู่แล้ว เช่น DN1, DN67C และ DN66 อย่างไรก็ตาม เส้นทางเหล่านี้ทอดผ่านพื้นที่ลุ่มแม่น้ำ ทำให้สหภาพโซเวียตสามารถจะกีดกันและโจมตีได้ ชาวูเชสกูจึงมีคำสั่งให้ก่อสร้างถนนตัดผ่านทิวเขาเฟอเกอรัช ซึ่งแบ่งโรมาเนียตะวันตกเฉียงเหนือ ออกจากโรมาเนียใต้
ถนนสร้างขึ้นด้วยแรงงานที่ส่วนใหญ่มาจากกองทัพ ด้วยค่าใช้จ่ายทั้งเงินทุนและแรงงานสูง ในภูมิอากาศแบบอัลไพน์ ที่ความสูง จากระดับน้ำทะเล ในการก่อสร้างถนนใช้ระเบิดไดนาไมต์ไปรวม ซึ่งดำเนินการจุดระเบิดโดยทหารชั้นผู้น้อยที่ไม่ได้รับการฝึกฝนเรื่องเทคนิคการระเบิด มีเจ้าหน้าที่เสียชีวิตเป็นจำนวนมากในการก่อสร้างถนน รายงานทางการระบุยอดเสียชีวิตของทหารขณะก่อสร้างอยู่ที่ 40 ราย ในขณะที่การประมาณอย่างไม่เป็นทางการโดยคนงานคาดว่ายอดเสียชีวิตอยู่ที่หลายร้อยราย
ถนนเปิดให้บริการอย่างเป็นทางการในวันที่ 20 กันยายน ค.ศ. 1974 ในขณะที่งานลาดถนนยังดำเนินไปจนถึงคริสต์ทศวรรษ 1980
เส้นทาง.
ถนนสายตรันส์เฟอเกอเรอชันไต่ความสูงไปถึง เหนือระดับน้ำทะเล จึงถือเป็นถนนช่องเขาที่สูงที่สุดเป็นอันดับสองของโรมาเนีย รองจากตรันซัลปีนา ถนนมีลักษณะคดเคี้ยว และเต็มไปด้วยโค้งหักศอก, โค้งรูป S ขนาดยาว, และทางเลี้ยวลงที่หักศอก เส้นทางจึงเป็นทั้งที่ท่องเที่ยวและเส้นทางที่ท้าทายนักไต่เขา นักปั่นจักรยาน และนักขี่มอเตอร์ไซค์ นอกจากนี้ เส้นทางนี้ยังเป็นทางเข้าถึงน้ำตกและทะเลสาบบือเลอา โดยปกติและถนนจะปิดในเดือนตุลาคมถึงมิถุนายนเนื่องด้วยหิมะ แต่อาจจะปิดสั้นกว่าหรือยาวนานกว่านี้ ขึ้นอยู่กับสภาพอากาศในปีนั้น ๆ
ตลอดเส้นทางมีอุโมงค์รวม 5 อุโมงค์ ซึ่งมากที่สุดในโรมาเนีย
ในวัฒนธรรม.
รายการโทรทัศน์สัญชาติอังกฤษ "Top Gear" ในตอนแรกของฤดูกาลที่ 14 (พฤศจิกายน 2009) ถ่ายทำที่ถนนสายนี้ ผู้ดำเนินรายการ เจเรมี คลาร์กสัน อ้างว่าตรันส์เฟอเกอเรอชันเป็น "ถนนที่ดีที่สุดในโลก" ก่อนหน้านี้เขาเคยให้ตำแหน่งนี้กับทางช่องเขาสเตลวีโอ ในอิตาลี
ถนนยังได้รับการเรียกล้อเลียนว่าเป็น "เรื่องโง่ของชาวูเชสกู" (Ceaușescu's Folly)
ฮีโร่ขี้อาย หัวใจไฟเตอร์

ฮีโร่ขี้อาย หัวใจไฟเตอร์ (SHY) เป็นซีรีส์มังงะแนวซูเปอร์ฮีโรญี่ปุ่น แต่งเรื่องและวาดภาพโดยบูกิมิ มิกิ ตีพิมพ์เป็นนิตยสาร"โชเน็งแชมเปียนรายสัปดาห์" นิตยสารมังงะแนว"โชเน็ง"ของสำนักพิมพ์อากิตะโชเต็งตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 24 เมื่อเดือนพฤษภาคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะโทรทัศน์ดัดแปลงผลิตโดยสตูดิโอเอตบิต ออกอากาศตั้งแต่เดือนตุลาคมถึงธันวาคม พ.ศ. 2566 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2567
เรื่องราวเกี่ยวกับโมมิจิยามะ เทรุ ผู้มีฐานะเป็นฮีโรของประเทศญี่ปุ่นชื่อชายย์ ต่อสู้ร่วมกับฮีโรจากประเทศต่าง ๆ ทั่วโลกเพื่อขจัดเหล่าร้ายและรักษาสันติภาพของโลก ในขณะเดียวกันชายย์ก็พยายามจะควบคุมความขี้อายขั้นรุนแรงของตนเอง พร้อมกับรับมือความกลัวและความไม่แน่นอนที่มาพร้อมกับการเป็นฮีโร เธอร่วมมือกับเหล่าเพื่อนร่วมงานที่เป็นฮีโร ได้แก่ สตาร์ดัสท์ เซ็นจูรี่ เลดี้แบล็ก หมิงหลง และสปิริตส์ผู้เป็นทั้งครูฝีกและเพื่อนสนิท
ให้เสียงโดย: 
ประเทศ:  ญี่ปุ่น
ตัวละครเอกของเรื่อง
ให้เสียงโดย: มามิโกะ โนโตะ
ประเทศ: รัสเซีย
เปเปช่าเป็นทั้งครูฝึกและเพื่อนสนิทของเทรุ 
ให้เสียงโดย: ชินอิจิโร มิกิ
ประเทศ:  สหราชอาณาจักร
ฮีโรและดาวร็อกมากความสามารถ 
ให้เสียงโดย: ซายูมิ ซูซูชิโระ
ประเทศ:   สวิตเซอร์แลนด์
ฟิลซ์มีความสามารถในการฟื้นฟูคนอื่น จึงเป็นนักเรียนพยาบาลและเป็นสมาชิกของกลุ่มกางเขนดำ 
ให้เสียงโดย: อายูมุ มูราเซะ
ประเทศ:  จีน
หลี่เป็นเด็กหนุ่มร่างเล็กที่มีลักษณะคล้ายผู้หญิง คนส่วนมากจึงเข้าใจผิดว่าเป็นเด็กผู้หญิง 
ประเทศ:  สหรัฐ
ประเทศ:  เยอรมนี
ประเทศ:  ฝรั่งเศส
ประเทศ:  อินเดีย
ประเทศ:  ไทย
ประเทศ:  สเปน
ประเทศ:  กรีซ
ประเทศ:  เม็กซิโก
ประเทศ:  สิงคโปร์
ให้เสียงโดย: คิกูโกะ อิโนอูเอะ
ให้เสียงโดย: มุตสึมิ ทามูระ
ให้เสียงโดย: รินะ ฮิดากะ 
ให้เสียงโดย: มิยูกิ ซาวาชิโระ
ให้เสียงโดย: นาโอะ โทยามะ
อิโกะเป็นเด็กสาววัย 14 ปีที่ชายย์ช่วยไว้จากรถไฟเหาะที่พัง 
ให้เสียงโดย: โทโมกาซุ ซูงิตะ
เอ็น = วิลิโอ เป็นหุ่นยนต์คู่หูฮีโรของเทรุ ซึ่งเทรุเรียกด้วยชื่อว่า "เอบิโอะ" (えびお, Ebio) เพราะมีหน้าตาเหมือนกุ้ง (เอบิ)
วัดราษฎร์บำรุง (อำเภอแวงน้อย)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแวงน้อย อำเภอแวงน้อย จังหวัดขอนแก่น 
วัดราษฎร์บำรุง หรือ วัดบ้านหนองแขม ตามประวัติวัดสร้างขึ้นเมื่อ พ.ศ. 2455 และ ได้รับพระราชทานวิสุงคามสีมาเมื่อ พ.ศ. 2457 จากหลักฐานใบประกาศพระราชทานวิสุงคามสีมาซึ่งทางวัดได้เก็บรักษาไว้ลงวันที่ 2 มิถุนายน รัตโกสินทร์ศก 133 พระพุทธศาสนากาล 2457 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541
วัดราษฎร์บำรุงมีสิ่งสำคัญที่ขึ้นทะเบียนโบราณสถาน 1 รายการ คือ สิม (อุโบสถ) สร้างโดยพระอธิการภู อินฺทโชโตและชาวบ้านหนองแขม เป็นสิมทึบหันหน้าทางทิศตะวันออก ก่ออิฐถือปูน ฉาบปูน ขนาด 3 ห้อง มีความกว้าง 5.5 เมตร ยาว 7.5 เมตร อิทธิพลศิลปแบบช่างญวณ มีประตูทางเข้าด้านหน้าเพียงด้านเดียว ผนังก่อทึบ หลังคาโครงสร้างไม้ทรงจั่วมุงสังกะสี มีการต่อหลังคาปีกนกมีเสาและคันทวยไม้เกลี้ยง ๆ ไม่สลักลวดลายรองรับโดยรอบ ปัจจุบันอยู่ในสภาพชำรุด บริเวณลานด้านหน้าบันไดทางขึ้นมีใบเสมาปักซ้อนกันจำนวน 2 ใบ ผนังอาคารด้านนอกประดับลายปูนปั้นนูนต่ำประดับกระจกแต่กระจกส่วนมากหลุดเกือบหมดแล้ว
วิลลิส แคเรียร์

วิลลิส ฮาวิลันด์ แคเรียร์ (26 พฤศจิกายน 1876 - 7 ตุลาคม 1950) เป็นวิศวกรชาวอเมริกัน รู้จักกันดีในเรื่องการประดิษฐ์เครื่องปรับอากาศสมัยใหม่ แคเรียร์คิดค้นเครื่องปรับอากาศเครื่องแรกในปี ค.ศ. 1902 ในปี ค.ศ. 1915 เขาก่อตั้งแคเรียร์ คอร์ปอเรชั่น ซึ่งเป็นบริษัทที่เชี่ยวชาญในการผลิตและจัดจำหน่ายเครื่องปรับอากาศ
ประวัติและการศึกษา.
วิลลิส ฮาวิลันด์ แคเรียร์ เกิดเมื่อวันที่ 26 พฤศจิกายน ค.ศ. 1876 ในแองโกลา รัฐนิวยอร์ก เป็นบุตรชายของ Duane Williams Carrier (1836-1908) และ Elizabeth R. Haviland (1845-1888) เขาจบการศึกษาจาก Angola Academy ในปี ค.ศ. 1894 และ Buffalo High School ในปี ค.ศ. 1897
เขาศึกษาที่มหาวิทยาลัยคอร์เนลตั้งแต่ปี ค.ศ. 1897 และสำเร็จการศึกษาในปี ค.ศ. 1901 โดยได้รับปริญญาวิศวกรรมศาสตรมหาบัณฑิต
อาชีพ.
ในบัฟฟาโล รัฐนิวยอร์ก เมื่อวันที่ 17 กรกฎาคม ค.ศ. 1902 เพื่อตอบสนองต่อปัญหาคุณภาพอากาศที่บริษัท Sackett-Wilhelms Lithographing & Publishing ในบรุกลิน รัฐนิวยอร์ก วิลลิส แคเรียร์ได้วาดภาพสำหรับสิ่งที่ได้รับการยอมรับว่าเป็นเครื่องปรับอากาศสมัยใหม่เครื่องแรกของโลก
การติดตั้งในปี ค.ศ. 1902 ถือเป็นจุดกำเนิดของเครื่องปรับอากาศเนื่องจากมีการเพิ่มการควบคุมความชื้น ซึ่งนำไปสู่การยอมรับว่าเครื่องปรับอากาศต้องทำหน้าที่พื้นฐาน 4 ประการ:
หลังจากผ่านไป 4 ปีของการปรับปรุงและทดสอบ เมื่อวันที่ 2 มกราคม ค.ศ. 1906 แคเรียร์ได้รับสิทธิบัตรเลขที่ 808,897 สำหรับเครื่องปรับอากาศแบบสเปรย์เครื่องแรกของโลก ซึ่งได้รับการออกแบบมาเพื่อเพิ่มความชื้นหรือลดความชื้นในอากาศ
ชินสุเวท เจตน์จำรัส

ชินสุเวท เจตน์จำรัส (เกิด 18 ตุลาคม พ.ศ. 2522) ชื่อเล่น ชิน เป็นนักแสดง นายแบบ ดีเจชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เริ่มเข้าสู่วงการบันเทิงจากการเป็นนักกีฬาทีมชาติไทยโอลิมปิกและซีเกมส์จุดเริ่มต้นสู่ในการเป็นนายแบบ ดีเจ และนักแสดงมีผลงานถ่ายแบบโฆษณามิวสิกวิดีโอต่างๆ เป็นที่รู้จักในบทบาท "เม่น" จากละครเรื่อง ไอ้ม้าเหล็ก (2545) จากนั้นเริ่มมีผลงานมาเรื่อยๆ ปัจจุบันเป็นดีเจและนักแสดงอิสระ
ประวัติ.
ชินสุเวท เกิดเมื่อวันที่ 18 ตุลาคม พ.ศ. 2522 เกิดที่โรงพยาบาลเซนต์หลุยส์ กรุงเทพมหานคร สำเร็จการศึกษาในระดับปริญญาตรีสาขาบริหารธุรกิจ คณะพาณิชยศาสตร์ และการบัญชี มหาวิทยาลัยธรรมศาสตร์ มีน้องชาย 1 คน เกิดที่กรุงเทพมหานคร
ชินสุเวท เริ่มเข้าสู่วงการบันเทิงจากการเป็นนักกีฬาทีมชาติไทยโอลิมปิกและซีเกมส์จุดเริ่มต้นสู่การเป็นนายแบบ ดีเจ และ นักแสดงเขาได้มีผลงานถ่ายแบบโฆษณามิวสิกวิดีโอต่างๆ ได้รับโอกาสเป็นนักแสดงในช่อง 3 ค่ายยูม่า โดยผู้จัดละคร ยุวดี ไทยหิรัญ และเป็นที่รู้จักในบทบาท "เม่น" จากละครเรื่อง "ไอ้ม้าเหล็ก" ในปี พ.ศ. 2545 จากนั้นเริ่มมีผลงานมาเรื่อยๆ ทำให้เป็นนักแสดงที่มีคุณภาพของช่อง 3 และเป็นพระเอกละครเย็นเรื่องแรกละคร "นางฟ้าไซเบอร์" แสดงคู่กับ น้ำฝน กุลณัฐ กุลปรียาวัฒน์ จากนั้นพลิกบทร้ายละครเรื่อง "เจ้าสาวบ้านไร่" แสดงคู่กับ เจี๊ยบ วีรดา สุทธิชื่น ปัจจุบันเป็นดีเจ และนักแสดงอิสระ
ชีวิตส่วนตัว.
ชิน ชินสุเวท เคยเป็นเพื่อนกับ ตุ๊กตา อุบลวรรณ บุญรอด เมื่อ 20 ปี และในปัจจุบัน ชิน ชินสุเวท ได้คบหาดูใจกับ ตุ๊กตา อุบลวรรณ บุญรอด เป็นเวลานาน 12 ปี และตัดสินใจใช้ชีวิตคู่แต่งงาน
วัดศรีจอมเรือง

วัดศรีจอมเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา ปัจจุบันได้นิมนต์พระพม่ามหานิกายมาดำรงตำแหน่งเจ้าอาวาส คือ พระครูสุจิณธรรมสาร
วัดศรีจอมเรืองหรือชาวบ้านเรียกว่า วัดจองคำ เป็นวัดของชุมชนชาวไทใหญ่ ประวัติของวัดได้บันทึกไว้ เมื่อ พ.ศ. 2442 ส่วนสำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2436 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491 หลังจากที่เมืองพะเยาได้เกิดการจลาจล ชาวพะเยาได้พากันหนีไปอยู่เมืองลำปาง หลังจากนั้น ประมาณ พ.ศ. 2447 ชาวพะเยาจึงกลับมาบูรณะบ้านเมือง รวมถึงชาวไทใหญ่ได้บูรณะวัดจองคำขึ้นมาใหม่ โดยมีจองมูกร๊ง จองส่งคำ จองส่งอ่อง จองกู่ ลุงลายคำ ลุงมา เป็นประธาน แล้วไปนิมนต์พระพม่ามาจากลำปาง นับแต่นั้นมาจะมีพระสายพม่า มหานิกายมาจำพรรษาอยู่ที่วัดจองคำตลอด
อาคารเสนาสนะภายในวัด ได้แก่ วิหารและกุฏิของพระสงฆ์เป็นสถาปัตยกรรมแบบไทใหญ่มีพระพุทธรูปศิลปะล้านนา ลงรักปิดทอง ภายในวิหารติดกระจกเล็ก ๆ ด้านหลังอุโบสถมีเจดีย์ศิลปะไทใหญ่ มีซุ้มจรนำทั้งสี่ด้าน และมีเจดีย์ชเวดากองจำลอง มีขนาด 24x24x36 เมตร ตั้งอยู่บนยอดเขา เริ่มก่อสร้างเมื่อวันที่ 8 เมษายน พ.ศ. 2557 แล้วเสร็จวันที่ 31 มกราคม พ.ศ. 2562
อากิระ เซกิเนะ

อากิระ เซกิเนะ (関根 明良, せきね あきら 16 ธันวาคม -) เป็นนักพากย์หญิงชาวญี่ปุ่น อยู่สังกัดอัปต์โปร เกิดที่โตเกียว
ผลงานอนิเมะเรื่องแรกที่พากย์คือ รักลวงป่วนใจ
อัตสึมิ ทาเนซากิ

อัตสึมิ ทาเนซากิ (; โรมาจิ: "Tanezaki Atsumi", 27 กันยายน 1990 –) เป็นนักพากย์ หญิงชาวญี่ปุ่น สังกัดสหกรณ์ผู้บริโภคนักแสดงโตเกียว เกิดที่จังหวัดโออิตะ ส่วนสูง 157 ซม. สามีคือยู มิยาซากิ เป็นนักพากย์เช่นกัน แต่งงานกันเมื่อปี 2023
นานาโกะ โมริ

นานาโกะ โมริ (森 なな子, もり ななこ, 13 กุมภาพันธ์ 1988 -) เป็นนักพากย์หญิงชาวญี่ปุ่น เคยอยู่คณะละครทาการาซึกะแสดงบทผู้ชาย
เกิดที่เมืองฟุกุโอกะ จังหวัดฟุกุโอกะ ส่วนสูง 167 ซม. ชื่อเก่าที่เคยใช้ในการแสดงคือ จิฮายะ ซาเอกิ (冴輝 ちはや)
สังกัดอยู่เมาซูโพรดักชัน
นัตสึมิ ทากาโมริ

นัตสึมิ ทากาโมริ (<ruby>高森 奈津美<rt>たかもり なつみ</rt></ruby>, 14 กุมภาพันธ์ 1987 -) เป็นนักพากย์หญิงชาวญี่ปุ่น เกิดที่เมืองโคฟุ จังหวัดยามานาชิ สังกัดแรคคูนด็อก
โทโมอากิ มาเอโนะ

โทโมอากิ มาเอโนะ (前野 智昭, まえの ともあき, 26 พฤษภาคม 1982 -) เป็นนักพากย์ชายชาวญี่ปุ่น เกิดที่ เมืองชิมตสึมะ จังหวัดอิบารากิ อยู่สังกัดอาตส์วิชัน ภรรยาคือมิกาโกะ โคมัตสึ ซึ่งเป็นนักพากย์เช่นกัน
12 พฤษภาคม 2020 ได้ประกาศบนเว็บไซต์อย่างเป็นทางการ ว่าได้แต่งงานกับนักพากย์มิกาโกะ โคมัตสึ และเมื่อวันที่ 17 สิงหาคม 2022 ได้รายงานว่าภรรยาได้ตั้งครรภ์ลูกคนแรก
มาริ นากัตสึ

มาริ นากัตสึ (中津 真莉, なかつ まり, 8 กรกฎาคม 1983-) เป็นนักพากย์และนักแสดงชาว ญี่ปุ่น ชื่อจริงและชื่อเดิมคือ มาริโกะ นากัตสึ (中津 真莉子) เกิดที่เมืองฮิงาชิโอซากะ จังหวัดโอซากะ สังกัดอครอสเอนเทอร์เทนเมนต์
มิโฮะ โอกาซากิ

มิโฮะ โอกาซากิ (<ruby>岡咲 美保<rt>おかさき みほ</rt></ruby>, 22 พฤศจิกายน 1998 -) เป็นนักพากย์และนักร้องชาวญี่ปุ่น สังกัดไอแอมเอนเทอร์ไพรส์ เกิดที่จังหวัดโอกายามะ
มิกาโกะ โคมัตสึ

มิกาโกะ โคมัตสึ (小松 未可子, こまつ みかこ, 11 พฤศจิกายน 1988 -) เป็นนักพากย์ นักแสดงและนักร้องชาวญี่ปุ่น เกิดที่คุวานะ จังหวัดมิเอะ สังกัดอยู่ฮิราตะออฟฟิศ อยู่ค่ายเพลงทอยส์แฟ็กตอรี
เมื่อวันที่ 12 พฤษภาคม 2020 ได้มีการประกาศบนเว็บไซต์ทางการว่าเธอได้แต่งงานกับนักพากย์ โทโมอากิ มาเอโนะแล้ว
อานามิซุ

อานามิซุ  เป็นเมืองที่ตั้งอยู่ในอำเภอโฮซุ (เดิมอยู่ในอำเภอฟูเงชิ) จังหวัดอิชิกาวะ ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2021 (2021)[ [update]] เมืองนี้มีจำนวนประชากรประมาณ 7,782 คน 3,653 หลังคาเรือน และมีความหนาแน่นของประชากร 42 คนต่อตารางกิโลเมตร
ภูมิศาสตร์.
อานามิซุกินพื้นที่บริเวณแนวชายฝั่งตะวันออกเฉียงใต้ของคาบสมุทรโนโตะ ติดกับทะเลญี่ปุ่นทางทิศตะวันออกและทิศใต้ พื้นที่ส่วนหนึ่งของเมืองอยู่ภายในเขตกึ่งอุทยานแห่งชาติโนโตะฮันโต
อานามิซุมีภูมิอากาศแบบอบอุ่นชื้นกึ่งเขตร้อน (Köppen "Cfa") โดยมีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอานามิซุอยู่ที่ 13.5 °C ปริมาณน้ำฝนเฉลี่ยทั้งปีอยู่ที่ 2,352 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 2.9 °C
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของอานามิซุได้ลดลงในช่วง 50 ปีที่ผ่านมา
ประวัติศาสตร์.
พื้นที่บริเวณอานามิซุในสมัยโบราณเป็นส่วนหนึ่งของแคว้นโนโตะ ในช่วงยุคเซ็งโงกุ (ค.ศ. 1467–1568) พื้นที่แห่งนี้เป็นที่โต้แย้งกันระหว่างตระกูลฮาตาเกยามะ ตระกูลอูเอซูงิ และตระกูลมาเอดะ ต่อมาในยุคเอโดะ พื้นที่นี้กลายเป็นส่วนหนึ่งของแคว้นศักดินาคางะ ภายใต้การปกครองของรัฐบาลโชกุนโทกูงาวะ
หลังการฟื้นฟูเมจิ พื้นที่แห่งนี้อยู่ภายใต้การปกครองของอำเภอฟูเงชิ จังหวัดอิชิกาวะ เทศบาลหมู่บ้านอานามิซุได้รับการจัดตั้งขึ้นเมื่อ 1 เมษายน ค.ศ. 1889 ต่อมาได้รับการยกฐานะเป็นเทศบาลเมืองเมื่อวันที่ 10 สิงหาคม ค.ศ. 1903 เมืองอานามิซุได้ผนวกเอาหมู่บ้านใกล้เคียง ได้แก่ หมู่บ้านชิมาซากิและโทโบะ เมื่อวันที่ 1 เมษายน ค.ศ. 1908, หมู่บ้านคาบูโตะและซูมิโยชิ เมื่อวันที่ 31 มีนาคม ค.ศ. 1954 และหมู่บ้านโมโรฮาชิ เมื่อวันที่ 10 มีนาคม ค.ศ. 1955
อานามิซุและพื้นที่โดยรอบได้รับผลกระทบจากเหตุการณ์แผ่นดินไหวในคาบสมุทรโนโตะ เมื่อวันที่ 25 มีนาคม ค.ศ. 2007
เศรษฐกิจ.
เศรษฐกิจของอานามิซุขึ้นอยู่กับเกษตรกรรมและการประมงเชิงพาณิชย์
การศึกษา.
อานามิซุมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และโรงเรียนที่สังกัดคณะกรรมการการศึกษาจังหวัดอิชิกาวะ ได้แก่ โรงเรียนมัธยมปลาย 1 แห่ง
ฮอกวอตส์ เลกาซี

ฮอกวอตส์ เลกาซี (อังกฤษ: Hogwarts Legacy) เป็นเกมแอ็กชันเล่นตามบทบาท ที่วางจำหน่ายในปี 2023 พัฒนาโดย และจัดจำหน่ายโดย ภายใต้ชื่อ พอร์ทคีย์ เกม ตัวเกมจะดำเนินเรื่องอยู่ในจักรวาลโลกเวทมนตร์ ของนวนิยายชุดแฮร์รี่ พอตเตอร์ โดยเนื้อหาของเกมจะเกี่ยวข้องกับเหตุการณ์ที่เกิดขึ้นก่อนเหตุการณ์ในนวนิยาย ผู้เล่นจะได้ควบคุมนักเรียนของโรงเรียนคาถาพ่อมดแม่มดและเวทมนตร์ศาสตร์ฮอกวอตส์ในช่วงปีค.ศ.1899 ซึ่งตัวละครเอกจะได้เรียนรู้การใช้งานเวทมนตร์และวัตถุวิเศษต่าง ๆ ผ่านความช่วยเหลือจากเพื่อนนักเรียนและอาจารย์ เกมได้วางจำหน่ายบนเพลย์สเตชัน 5, เพลย์สเตชัน 4,เอกซ์บอกซ์วัน, เอกซ์บอกซ์ซีรีส์เอกซ์/เอส, วินโดวส์ และนินเท็นโด สวิตช์
ฮอกวอตส์ เลกาซีถือเป็นวิดีโอเกมแรกของค่ายอะวาแลนซ์ ซอฟแวร์นับตั้งแต่ทางวอเนอร์บราเธอส์ได้เข้าซื้อกิจการในปี 2017 การพัฒนาเกมเริ่มมีขึ้นตั้งแต่ช่วงปี 2018 โดยผู้เขียนอย่างเจ. เค. โรว์ลิง ไม่ได้มีส่วนร่วมโดยตรงต่อการพัฒนาเกมแต่อย่างใด ในปี 2020 ได้มีการประกาศว่าตัวเกมจะวางจำหน่ายล่าช้าเป็นปี 2022 ก่อนที่จะมีความล่าช้าเพิ่มเติมและวางจำหน่ายจริงในช่วงต้นปี 2023 แทน 
ก่อนการวางจำหน่ายเกมฮอกวอตส์ เลกาซีได้กลายเป็นประเด็นถกเถียงเนื่องจากมุมมองของโรว์ลิงที่มีต่อบุคคลข้ามเพศและการที่เธอถูกกล่าวหาว่าเหยียดเชื้อชาติจนนำไปสู่การเรียกร้องให้คว่ำบาตรเกมนี้ อย่างไรก็ตาม ตัวเกมได้รับคำวิจารณ์เชิงบวกจากนักวิจารณ์ ซึ่งได้ชื่นชมรูปแบบการต่อสู้ การออกแบบโลกในเกมและตัวละคร และถูกวิจารณ์ในเรื่องของภารกิจเสริมในเกมและปัญหาทางเทคนิค
เนื้อเรื่อง.
เนื้อเรื่องของเกมฮอกวอตส์ เลกาซีจะดำเนินอยู่ในช่วงปีทศวรรษ 1890 ผ่านตัวละครนักเรียนฮอกวอตส์คนหนึ่งที่เพิ่งได้เข้าเรียนในชั้นปีที่ 5 ซึ่งเป็นการเข้าเรียนที่ช้ากว่านักเรียนทั่วไป ตัวละครจึงได้รับตำราคู่มือปฏิบัติจากกระทรวงเวทมนตร์ โดยตัวละครจะได้เรียนรู้เวทมนตร์ต่าง ๆ ผ่านตำราเรียนนี้ไปพร้อมกับการได้รับทราบข้อมูลเพิ่มเติมจากการสำรวจโลกเวทมนตร์ ตัวละครที่ผู้เล่นจะได้ควบคุมนั้นมีความสามารถในการควบคุมเวทมนตร์โบราณลึกลับซึ่งอาจเป็นกุญแจสำคัญที่จะช่วยไขปริศนาเวทมนตร์อันลึกลับจากอดีตที่กำลังสั่นคลอนโลกเวทมนตร์อยู่ ตัวละครจะต้องหาคำตอบให้ได้ว่าเหตุใดเวทมนตร์ที่ถูกลืมนั้นถึงกลับมามีพลังขึ้นอีกครั้งอย่างฉับพลันและใครคือผู้อยู่เบื้องหลังความพยายามในการใช้งานเวทมนตร์นี้
ตัวละครเอกจะได้รับการช่วยเหลือจากศาสตราจารย์เอเลซาร์ ฟิก ผู้ที่จะคอยทำหน้าที่เป็นที่ปรึกษาให้กับตัวเอก โดยจะได้พบกับตัวละครใหม่อีกมากมายทั้งจากฮอกวอตส์และจากโรงเรียนเวทมนตร์แห่งอื่น ผู้เล่นยังจะได้พบเจอกับการผจญภัยและมิตรภาพกับเพื่อนนักเรียนที่จะร่วมเดินทางผจญภัยด้วยกัน โดยจะต้องต่อสู้กับตัวละครฝั่งตรงข้ามอย่าง แรนร็อก ผู้นำกลุ่มกบฏก็อบลิน และวิกเตอร์ รุกวูด ผู้นำกลุ่มพ่อมดศาสตร์มืด
ธีโอฟาน (คิม)

อาร์ชบิชอปธีโอฟาน  หรือฆราวาสนาม อะเลคเซย์ อิลลารีโอโนวิช คิม (เกิด 19 มกราคม พ.ศ. 2519) เป็นบิชอปแห่งคริสตจักรรัสเซียออร์ทอดอกซ์ เป็นอาร์ชบิชอปแห่งมุขมณฑลออร์ทอดอกซ์แห่งเกาหลี
เขาเป็นอาร์ชบิชอปของนิกายอีสเทิร์นออร์ทอดอกซ์คนแรกที่มีเชื้อสายเกาหลี
ประวัติ.
ชีวิตช่วงต้น.
อาร์ชบิชอปธีโอฟาน เกิดเมื่อวันที่ 19 มกราคม พ.ศ. 2519 ที่เมืองยุจโน-ซาฮาลินสค์ แคว้นซาฮาลิน สหภาพโซเวียต ในครอบครัวเชื้อสายเกาหลีซาฮาลิน สำเร็จการศึกษาจากวิทยาลัยวอสโตชนึยย์เมื่อ พ.ศ. 2536 และสำเร็จการศึกษาจากวิทยาลัยพาณิชย์มอสโก สาขายุจโน-ซาฮาลินสต์ เมื่อ พ.ศ. 2540
พฤษภาคม พ.ศ. 2538 เขาเข้ารับบัพติศมาเป็นคริสต์ศาสนิกชนนิกายอีสเทิร์นออร์ทอดอกซ์ ก่อนเข้าเป็นนักร้องในคณะร้องเพลงประสานเสียงประจำโบสถ์นักบุญอินโนเซนต์แห่งอีร์คุตค์ ต่อมาได้ย้ายไปประจำที่อาสนวิหารคืนพระชนม์ในยุจโน-ซาฮาลินสค์
ชีวิตในอาราม.
อะเลคเซย์ได้รับการแต่งตั้งเข้าเป็นภราดาโดยบิชอปโยนาธาน (ซเวตคอฟ) แห่งยุจโน-ซาฮาลินสค์ และหมู่เกาะคูริล เมื่อวันที่ 14 สิงหาคม พ.ศ. 2540 โดยใช้ศาสนนามว่า "ธีโอฟาน" ตามนามนักบุญธีโอฟานธรรมสักขี บิชอปแห่งไนเซีย ต่อมาบิชอปโยนาธันได้แต่งตั้งให้ท่านธีโอฟานขึ้นเป็นสังฆานุกร เมื่อวันที่ 17 สิงหาคม พ.ศ. 2540 ก่อนเข้ารับศีลเป็นบาทหลวงในวันที่ 19 สิงหาคม พ.ศ. 2540 ช่วงปี พ.ศ. 2540–2541 ท่านรับศีลเป็นบาทหลวงประจำอาสนวิหารคืนพระชนม์ในยุจโน-ซาฮาลินสค์ ได้ดำรงตำแหน่งเป็นผู้อำนวยการคณะร้องประสานเสียงประจำอาสนวิหาร และเป็นบรรณาธิการของหนังสือพิมพ์ประจำมุขมณฑล
พ.ศ. 2541 ธีโอฟานได้เข้าศึกษาต่อที่วิทยาลัยเทววิทยาสโมเลนสค์ และได้รับมอบหมายให้ไปประจำอยู่อาสนวิหารอัสสัมชัญในสโมเลนสค์ จนกระทั่งสำเร็จการศึกษาใน พ.ศ. 2543 ท่านธีโอฟานจึงได้รับการแต่งตั้งให้เป็นนักพรตประจำมุขมณฑลอะบาคันและคืยซิล
ต่อมาบิชอปโซตีริโอส (ตรามบาส) แห่งเซลอน ได้ขอให้ท่านทำหน้าที่เป็นศิษยาภิบาลดูแลคริสต์ศาสนิกชนอีสเทิร์นออร์ทอดอกซ์ที่พูดภาษารัสเซียในประเทศเกาหลีใต้ เมื่อเดือนกันยายน พ.ศ. 2543 และได้รับมอบหมายให้ปฏิบัติงานในแผนกความสัมพันธ์นอกคริสตจักรมุขมณฑลมอสโกและบาทหลวงในเขตมหานครนิวซีแลนด์ของคริสตจักรคอนสแตนติโนเปิล ในการเฉลิมฉลองศาสนบริการของคริสตจักรสลาวอนิกคริสตจักร ท่านได้รับมอบโบสถ์น้อยแห่งหนึ่งในโซล ซึ่งสร้างอุทิศแห่งนักบุญมักซีมุสชาวกรีก เบื้องต้นท่านพูดภาษาเกาหลีไม่ได้ ท่านจึงลงเรียนภาษาเกาหลีที่มหาวิทยาลัยย็อนเซทุกวันเป็นระยะเวลาสองปี
ธีโอฟานได้รับแต่งตั้งให้เป็นพลเมืองกิตติมศักดิ์ของโซลเมื่อวันที่ 6 พฤษภาคม พ.ศ. 2549 เขาได้รับประกาศนียบัตรจากอี มย็อง-บัก ผู้ว่าราชการกรุงโซลในขณะนั้น
รายชื่อผู้ชนะชาร์ตเอ็มเคานต์ดาวน์ (ค.ศ. 2021)

ชาร์ต"เอ็มเคานต์ดาวน์" เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2021 มี 26 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง และมี 3 เพลงที่ได้รับ Triple Crown ได้แก่ "Hwaa" โดยไอเดิล "Hot Sauce" โดยเอ็นซีทีดรีม และ "Sticker" โดยเอ็นซีที 127 ไม่มีเพลงใดที่ทำคะแนนได้สมบูรณ์แบบ แต่ "Don't Call Me" โดยชายนี ได้คะแนนรวมสูงสุดของปีที่ 10,990 คะแนน ในการออกอากาศวันที่ 4 มีนาคม
ระบบคะแนน.
เพลงจะถูกตัดสินจากการรวมคะแนนของยอดขายดิจิทัล (45%; Melon Genie FLO) ยอดขายอัลบั้ม (15%) โซเชียลมีเดีย (15%; ยอดชมเอ็มวีในยูทูบ) โหวตจากแฟนคลับทั่วโลก (15%) ออกอากาศ (10%; เอ็มเน็ตทีวี MCD Stage เนื้อหาในช่อง M2) โหวตสด (10%; ผู้เข้าชิงอันดับหนึ่งเท่านั้น)
ประวัติชาร์ต.
รายชื่อผู้ชนะชาร์ตเอ็มเคานต์ดาวน์ (ค.ศ. 2020)

ชาร์ต"เอ็มเคานต์ดาวน์" เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2020 มี 33 ซิงเกิลที่ได้อันดับที่หนึ่งในชาร์ต และ 25 ศิลปินได้รับถ้วยรางวัลอันดับหนึ่ง และมี 2 เพลงที่ได้รับ Triple Crown ได้แก่ "Wannabe" และ "Not Shy" โดยทั้งคู่เป็นเพลงอิดจี ในบรรดาเพลงที่ออกทั้งหมดในปีนี้ มีเพียงสองเพลงที่ทำคะแนนได้ 11,000 คะแนน คือ "On" โดยบีทีเอส และ "I'm in Trouble" โดยนิวอิสต์
ระบบคะแนน.
26 เมษายน 2018 – 21 พฤษภาคม 2020.
ระบบคะแนน ยอดขายดิจิทัล (45%) ยอดขายอัลบั้ม (15%) SNS (20%) แฟนคลับทั่วโลกโหวต (10%), คะแนนเอ็มเน็ตออกอากาศ (10%) โหวตสดผ่านเอสเอ็มเอส (10%)
28 พฤษภาคม 2020 – 7 เมษายน 2022.
ระบบคะแนน ยอดขายดิจิทัล (45%: Melon Genie FLO) ยอดขายอัลบั้ม (15%) โซเชียลมีเดีย (15%; ยอดชมเอ็มวีในยูทูบ) แฟนคลับทั่วโลกโหวต (15%) เอ็มเน็ตออกอากาศ (10%: เอ็มเน็ตทีวี เอ็มซีดีสเตจ เนื้อหาในช่องเอ็มทู) โหวตสด (10%; ผู้เข้าชิงอันดับหนึ่งเท่านั้น)
ฤดูพายุไซโคลนมหาสมุทรอินเดียตะวันตก-ใต้ พ.ศ. 2565–2566

ฤดูพายุไซโคลนมหาสมุทรอินเดียตะวันตก-ใต้ พ.ศ. 2565–2566 เป็นฤดูกาลในปัจจุบันของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยฤดูกาลเริ่มต้นอย่างเป็นทางการในวันที่ 15 พฤศจิกายน 2565 และไปสิ้นสุดลงในวันที่ 30 เมษายน 2566 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2566 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
พายุ.
พายุโซนร้อนกำลังปานกลางแอชลีย์.
! ระยะเวลา
! ความรุนแรง
วันที่ 22 กันยายน ร่องความกดอากาศต่ำบริเวณใกล้ศูนย์สูตรได้สร้างหย่อมความกดอากาศต่ำเขตร้อนขึ้นในมหาสมุทรอินเดีย แต่เดิมนั้นทางเมเตโอฟร็องส์คาดการณ์ว่าจะไม่มีการพัฒนาตัวเนื่องจากลมเฉือนที่ระดับบน อย่างไรก็ตาม สภาพแวดล้อมได้เอื้ออำนวยมากขึ้นในช่วงสามวันต่อมา และมีตัวหย่อมความกดอากาศต่ำได้มีการจัดระบบอย่างเพียงพอจนกลายเป็นพายุดีเปรสชันเขตร้อนลูกแรกของฤดูกาลในวันที่ 26 กันยายน ต่อมาศูนย์เตือนไต้ฝุ่นร่วมจัดให้ระบบเป็นพายุโซนร้อน 02S โดยอิงจากเครื่องวัดการกระจายซึ่งบ่งชี้ลักษณะลมแบบพายุโซนร้อนในเขตซีกตะวันตกและตะวันออกของวงพายุ วันถัดมา พายุได้ทวีกำลังแรงขึ้นเป็นพายุโซนร้อนกำลังปานกลาง และสำนักบริการอุตุนิยมวิทยามอริเชียสได้ใช้ชื่อกับพายุว่า "แอชลีย์"
พายุโซนร้อนกำลังปานกลางบาลิตา.
! ระยะเวลา
! ความรุนแรง
รายชื่อพายุ.
ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2568–2569 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาลหน้า
ฤดูพายุไซโคลนภูมิภาคออสเตรเลีย พ.ศ. 2565–2566

ฤดูพายุไซโคลนภูมิภาคออสเตรเลีย พ.ศ. 2565–2566 เป็นฤดูกาลในปัจจุบันที่กำลังมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2565 และไปสิ้นสุดในวันที่ 30 เมษายน พ.ศ. 2566 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2565 ถึง 30 มิถุนายน พ.ศ. 2566 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย , สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
ภาพรวมฤดูกาล.
หย่อมความกดอากาศต่ำเขตร้อนก่อตัวขึ้นในด้านตะวันตกเฉียงเหนือไกลของภูมิภาคด้านตะวันตกในวันที่ 27 กรกฎาคม นับเป็นการเริ่มต้นฤดูกาลล่วงหน้าอย่างผิดปกติ ระบบได้บรรลุแรงลมในระดับพายุโซนร้อนและคงการหมุนเวียนได้อยู่เพียงไม่กี่วันก็สลายตัวไปเนื่องจากการเพิ่มขึ้นของลมเฉือน
พายุ.
ความกดอากาศต่ำเขตร้อน 01U.
! ระยะเวลา
! ความรุนแรง
หย่อมความกดอากาศต่ำเขตร้อนก่อตัวขึ้นทางขอบด้านตะวันตกเฉียงเหนือของภูมิในภาคในวันที่ 28 กรกฎาคม ภาพถ่ายจากดาวเทียมบ่งชี้ว่าตัวระบบมีการพาความร้อนในระดับลึกร่วมกับการหมุนเวียนลมในระดับต่ำ เวลา 15:00 UTC ศูนย์เตือนไต้ฝุ่นร่วมได้ออกการแจ้งเตือนการก่อตัวของพายุหมุนเขตร้อนกับความแปรปรวนที่เกิดขึ้น ระบบที่ตั้งอยู่ในสภาพแวดล้อมที่เหมาะสม กล่าวคือมีอุณหภูมิพื้นผิวน้ำทะเล 28 ถึง 30 องศาเซลเซียส หกชั่วโมงต่อมาศูนย์ฯ จึงได้ออกคำเตือนแรกกับระบบพายุ โดยเรียกว่า "พายุไซโคลน 01S" และยังได้รับรหัสเรียกขานจากสำนักอุตุนิยมวิทยาว่า 01U ในวันเดียนกันนั้นด้วย
รายชื่อพายุ.
สำนักอุตุนิยมวิทยา.
ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย
TCWC จาการ์ตา.
ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้มีชื่อของ TCWC จาการ์ตาถูกใช้ 1 ชื่อ คือ
TCWC พอร์ตมอร์สบี.
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว
ฤดูพายุไซโคลนแปซิฟิกใต้ พ.ศ. 2565–2566

ฤดูพายุไซโคลนแปซิฟิกใต้ พ.ศ. 2565–66 เป็นช่วงฤดูที่กำลังจะมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2565 ไปจนถึง 30 เมษายน พ.ศ. 2566 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2565 ถึง 30 มิถุนายน พ.ศ. 2566 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน มาเทียบเคียง
รายชื่อพายุ.
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้
โรงพยาบาลเบญจรมย์

โรงพยาบาลเบญจรมย์  เป็นโรงพยาบาลเอกชนแห่งแรกในจังหวัดลพบุรี ตั้งอยู่เลขที่ 116 หมู่ 8 ถนนลพบุรี-บ้านแพรก ตำบลป่าตาล อำเภอเมืองลพบุรี ลพบุรี เนื้อที่โรงพยาบาลมีทั้งหมด 10 ไร่
ประวัติ.
เมื่อวันที่ 17 เดือนกรกฎาคม พ.ศ. 2528
โรงพยาบาลเบญจรมย์ ได้จดทะเบียน ผู้ก่อตั้งคือ นายแพทย์วราศักดิ์ ไกรฤกษ์ ปัจจุบันดำรงตำแหน่งผู้อำนวยการโรงพยาบาล โรงพยาบาล ก่อตั้งขึ้นเมื่อปี พ.ศ.2528 วัตถุประสงค์เพื่อให้ประชาชนในจังหวัดลพบุรีและจังหวัดพื้นที่ใกล้เคียง ได้รับการรักษาพยาบาลที่รวดเร็วปลอดภัยและมีมาตรฐาน เนื่องจากเป็นโรงพยาบาลเอกชนแห่งแรกในจังหวัดลพบุรี เริ่มเปิดให้บริการครั้งแรกเมื่อวันที่ 27 เมษายน 2529
ซิกไนน์

ดานีเอล เอร์นันเดซ (เกิด 8 พฤษภาคม ค.ศ. 1996) หรือชื่อในวงการคือ ซิกไนน์ (6ix9ine มักเขียน 6IX9INE, ออกเสียงว่า "six nine") เดิมชื่อ เทเคชิซิกไนน์ (Tekashi69) เป็นแร็ปเปอร์ชาวอเมริกัน เพลงของเขาโดดเด่นด้วยรูปแบบการแร็ปที่ดุดัน บุคลิกของเขามีลักษณะเฉพาะตัวอย่างทรงผมสีรุ้ง รอยสักที่ครอบคลุมเป็นบริเวณกว้าง ประเด็นทางกฎหมาย และการทะเลาะวิวาทกับผู้มีชื่อเสียง
เอร์นันเดซกลายเป็นที่รู้จักอย่างกว้างขวางในปลายปี 2017 หลังจากออกซิงเกิลเปิดตัว "กัมโม" ซึ่งเป็นเพลงที่ประสบความสำเร็จระยะเวลานาน (sleeper hit) ต่อมาเขาได้ออกมิกซ์เทปชื่อ "เดย์ซิกไนน์" (2018) มีซิงเกิลในอัลบั้มอย่าง "คูดา", "คิคิ" (ร้องรับเชิญโดยเฟตตีแวป และอะบูเกิลวิตดาฮูดดี) และ "ก็อตตี" ซึ่งทั้งหมดอยู่บนชาร์ต"บิลบอร์ด" ฮอต 100 "ฟีฟี" (ร้องรับเชิญโดยนิกกี มินาจ และเมอดาบีตซ์) ซิงเกิลที่สองจากอัลบั้มเปิดตัวของเขา "ดัมมีบอย" (2018) ขึ้นสูงสุดที่อันดับสามบนฮอต 100 แม้จะได้รับคำวิจารณ์ในแง่ลบ แต่ก็สามารถขึ้นถึงอันดับสองบน"บิลบอร์ด" 200 และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA)
วิหารไฟแห่งแยซด์

วิหารไฟแห่งแยซด์ ("Ātaškade-ye Yazd",) หรือ ออแตชแบฮ์รอเมแยซด์ ("Ātaš Bahrām-e Yazd" หรือ Yazd Atash Behram) เป็นวิหารไฟในศาสนาโซโรอัสเตอร์ ตั้งอยู่ที่แยซด์ แคว้นแยซด์ ประเทศอิหร่าน ซึ่งเป็นพื้นที่ที่มีการนับถือศาสนาโซโรอัสเตอร์มาตั้งแต่ 400 ปีก่อนคริสตกาล ในวิหารเป็นที่ประดิษฐานออแตชแบฮ์รอมหรือ "ไฟแห่งชัยชนะ" ที่ลุกไหม้มาตั้งแต่ปี ค.ศ. 470 และเป็นไฟเดียวในเก้าออแตชแบฮ์รอม ที่ตั้งอยู่ในอิหร่าน ที่เหลืออีกแปดไฟปัจจุบันอยู่ในประเทศอินเดีย การบูชาไฟในศาสนาโซโรอัสเตอร์เป็นการบูชาไฟในฐานะรูปอวตารของพระอาฮูรามาซดา ไฟชนิดออแตชแบฮ์รอมเป็นไฟศักดิ์สิทธิ์ที่ประกอบขึ้นมาจากไฟสิบหกแหล่งแตกต่างกัน เช่น ไฟที่เกิดจากฟ้าผ่า
ประวัติศาสตร์.
ในป้ายข้อมูลของวิหารระบุว่าวิหารสร้างขึ้นในปี 1934 ทุนทรัพย์การก่อสร้างวิหารมาจากการบริจาคของสมาคมชาวปาร์สีในประเทศอินเดีย การก่อสร้างเป็นไปภายใต้การดูแลกำกับของญามชีด อามานัต (Jamshid Amanat) ส่วนไฟศักดิ์สิทธิ์ในวิหารว่ากันว่าเผาไหม้มาตั้งแต่ ค.ศ. 470 เริ่มมาตั้งแต่ในสมัยชาฮ์แห่งซาสซาเนีย ที่ซึ่งไฟนี้ประดิษฐานอยู่ที่วิหารไฟแปร์สแกร์แยน ที่ปัจจุบันอยู่ในแคว้นแลเรสถาน จากนั้น ไฟได้ถูกเคลื่อนย้ายมายังออกแด และอยู่ที่นั่นเป็นเวลา 700 ปี ก่อนที่จะถูกย้ายอีกครั้งในปี 1173 ไปยังวิหารแนฮีเดแปร์ส (Nahid-e Pars) ในออร์แดแกนที่อยู่ไม่ไกลกัน ตั้งอยู่อีก 300 ก่อนที่จะย้ายไปยังที่พำนักของนักบวชระดับสูงในแยซด์ และในปี 1934 ได้ประกอบพิธีย้ายไฟมาประดิษฐานในวิหารหลังปัจจุบัน 
รูปปั้นท่อนบนของ Maneckji Limji Hataria ผู้มีบทบาทสำคัญในการระดมทุนก่อสร้างวิหาร สามารถพบได้อยู่ในบริเวณวิหาร was ประกอบสัญลักษณ์รูปดวงอาทิตย์และดวงจันทร์
ลักษณะ.
วิหารสร้างขึ้นด้วยสถาปัตยกรรมอะเคเมนิด ด้วยงานก่ออิฐถือปูน ตามการออกแบบโดยสถาปนิกจากบอมเบย์ ลักษณะการออกแบบของวิหารคล้ายคลึงกับวิหารระดับออแตชเบฮ์รอมในอินเดีย โดยรอบของวิหารเป็นสวนที่มีต้นผลไม้ ประตูทางเข้าของวิหารมีรูปของพระอะฮูระมาซดาติดตั้งอยู่บนเหนือประตู 
ไฟศักดิ์สิทธิ์ในวิหารประดิษฐานอยู่หลังกระจก ห้องที่มีไฟศักดิ์สิทธิ์นี้อนุญาตให้เฉพาะศาสนิกชนของโซโรอัสเตอร์เข้าไปได้เท่านั้น คนนอกศาสนาสามารถมองไฟได้จากนอกห้องกระจก ไฟนี้เผาไหม้อยู่ในเตาบรอนซ์ขนาดใหญ่ โดยมีบุคคลที่เรียกว่า "ฮีร์โบด" (Hirbod) เป็นผู้ดูแลรับผิดชอบ
ออแก รูสแตม โนชีแรแวน เบลีแวนี (Aga Rustam Noshiravan Belivani) แห่งชารีฟาบาด ระบุว่าแอนจูแมนีแนซีรี (Anjuman-i Nasiri; เจ้าหน้าที่ทางศาสนาโซโรอัสเตอร์ที่มาจากการเลือกตั้ง) ได้เปิดวิหารไฟสู่สาธารณชนที่รวมถึงคนที่ไม่ใช่ศาสนิกชนของโซโรอัสเตอร์นับตั้งแต่ทศวรรษ 1960 เป็นต้นมา ตามธรรมเนียมแล้วนิยมสร้างวิหารไฟให้อยู่ติดแหล่งน้ำธรรมชาติเพื่อให้เป็นการครบธาตุทั้งสี่ (ดิน น้ำ ลม ไฟ) แต่วิหารไฟนี้ไม่ได้อยู่ใกล้แหล่งน้ำใด ๆ จึงมีการสร้างสระน้ำด้านหน้าแทน
พอล แอนเดอร์สัน (นักแสดงชาวอังกฤษ)

พอล แอนเดอร์สัน (เกิด 19 พฤศจิกายน 1978) เป็นนักแสดงชาวอังกฤษ มีผลงานทั้งทางภาพยนตร์และละครโทรทัศน์ โดยเขามีชื่อเสียงในวงกว้างจากการแสดงบท "อาร์เธอร์ เชลบี" ตัวละครหลักในละครชุดเรื่อง "พีกี้ ไบลน์เดอร์ส" (ค.ศ. 2013–2022) ก่อนหน้านี้เขาเคยมีผลงานการแสดงบทบาทสมทบในภาพยนตร์เรื่อง "เชอร์ล็อค โฮล์มส์ เกมพญายมเงามรณะ" (ค.ศ. 2011), "หัวใจเพชฌฆาตวาฬมหาสมุทร" (ค.ศ. 2015), "เดอะ เรเวแนนท์ ต้องรอด" (ค.ศ. 2015), "ไถ่บาปอำมหิต" (ค.ศ. 2016), "แดนเถื่อน คนทมิฬ" (ค.ศ. 2017)
นอกจากนี้เขายังมีผลงานทางละครโทรทัศน์เรื่อง "ดอกเตอร์ฮู กู้วิกฤตจักรวาล ปี 2" (ค.ศ. 2005), "พลิกซากคดีสยอง" ซีซั่น 11 (ค.ศ. 2007), "ท็อปบอย" ซีซั่น 2 และเป็นตัวละครหลักใน "พีกี้ ไบลน์เดอร์ส" ทั้ง 6 ซีซั่น
บุคลาธิษฐาน

บุคลาธิษฐาน  คือการกล่าวถึงสิ่งต่าง ๆ ที่ไม่มีชีวิต ไม่มีความคิด ไม่มีวิญญาณ หรือสิ่งมีชีวิตที่ไม่ใช่มนุษย์โดยให้สิ่งต่าง ๆ เหล่านี้ แสดงกิริยาอาการและความรู้สึกได้เหมือนมนุษย์ ให้มีคุณลักษณะต่าง ๆ เหมือนสิ่งมีชีวิตโดยใช้อุปลักษณ์เป็นรูปมานุษยรูปนิยม โดยคำว่า บุคลาธิษฐาน ในภาษาไทยนั้นมาจากคำว่า บุคคล และ คำว่า อธิษฐานหมายถึง อธิษฐานให้กลายเป็นบุคคล คำไวพจน์ของคำว่า บุคลาธิษฐาน อื่น ๆ ได้แก่ บุคคลวัต บุคคลสมมติ
โกยเซ่งอ๋อง

<ns>0</ns>
 <revision>
 <parentid>10396224</parentid>
 <timestamp>2024-12-26T18:18:21Z</timestamp>
 <contributor>
 <ip>2403:6200:88A4:A225:2AD1:27FF:FEFC:10FB</ip>
 </contributor>
 <comment>แก้ไขชื่อ ซึ่งอ่านตาม อักษรจีน</comment>
 <origin>12045443</origin>
 <model>wikitext</model>
 <format>text/x-wiki</format>
โกยเซ่งอ๋อง  ตามสำเนียงภาษาจีนแบบฮกเกี้ยน หรือ กงเต๋อจุนหวัง ตามสำเนียงภาษาจีนแบบแมนดาริน เป็นเซียนในศาสนาชาวบ้านจีนและลัทธิเต๋า เดิมพระองค์ทรงเป็นบุคคลอันได้รับการสักการะบูชาเป็นเทพารักษ์ในเขตหนานอัน มณฑลฮกเกี้ยน ในสมัยยุคห้าวงศ์สิบอาณาจักร คติการสักการะบูชาของพระองค์เป็นที่นิยมขจรขจายจากนครหนานอัน มณฑลฮกเกี้ยนแพร่หลายไปสู่เขตหมิ่นหนานและขยายไปสู่ประเทศไต้หวัน ฮ่องกง และเอเชียตะวันออกเฉียงใต้ด้วยการอพยพของบรรดาสาธารณชนเหล่านี้ พระองค์เป๋นเทพบรรพชนยอดนิยมของชาวจีนภาคใต้
เทพปกรณัม.
นามเดิมของพระองค์ คือ กัวจงฝู  ทรงอาศัยอยู่ในนครเฉวียนโจว เขตหนานอัน มณฑลฮกเกี้ยน สมัยราชวงศ์ถังยุคหลัง อันบรรพชนของพระองค์ได้อาศัยอยู่ที่นี้มาหลายชั่วอายุคน
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563

การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563 จัดขึ้นเมื่อวันอาทิตย์ที่ 20 ธันวาคม พ.ศ. 2563 เป็นการเลือกตั้งผู้บริหารท้องถิ่นขององค์การบริหารส่วนจังหวัดร้อยเอ็ด ครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560 และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
ผลการเลือกตั้งปรากฏว่า เอกภาพ พลซื่อ ผู้สมัครอิสระ ได้รับเลือกตั้งเป็นอันดับหนึ่ง เอาชนะมังกร ยนต์ตระกูล กลุ่มเพื่อไทยร้อยเอ็ด อดีตนายก อบจ. ร้อยเอ็ด 2 สมัย ด้วยคะแนนเพียง 6,151 คะแนน ส่วนผู้สมัครจากคณะก้าวหน้า สถาพร ว่องสัธนพงษ์ ได้คะแนนเสียงเป็นอันดับสาม
ผลการเลือกตั้ง.
หมายเหตุ: ตัวเลขใน  คือหมายเลขผู้สมัคร
โป้เส้งไต่เต่

เปาเซิ่งต้าตี้  ตามสำเนียงจีนกลาง หรือ โป้เส้งไต่เต่  ตามสำเนียงจีนฮกเกี้ยน มีอีกนามว่า "Taitokong"  เป็นเทพแห่งการแพทย์ที่ได้รับการสักการะบูชายกย่องในศาสนาชาวบ้านจีนและลัทธิเต๋า พระองค์เป็นเทพยอดนิยมที่ได้รับการยกย่องในมณฑลฝูเจี้ยน ไต้หวัน และชุมชนชาวจีนในเอเชียตะวันออกเฉียงใต้ พระองค์ได้รับการขนานนามว่า หงอจินหยิน (吳真人) และ พระองค์ได้รับการนับถือว่าเป็นแพทย์เทพยดาร่วมกับ สุ้นจินหยิน (孫真人) หรือ พระเทียนอุ่ยไต่เต่ (天醫大帝) และ โค้วจินหยิน (許真人) หรือ พระก่ำเทียนไต่เต่ (感天大帝)
ในฐานะบุคคลในประวัติศาสตร์.
อู่เต๋า หรือ อู่ปัน  กำเนิดในหมู่บ้านไป่เหลี่ยวใกล้นครเซี่ยเหมินในมณฑลฮกเกี้ยนในสมัยราชวงศ์ซ่งในปี 979 พระองค์เป็นแพทย์ผู้ชำนาญการและนักพรตเต๋าที่ได้รับการยกย่องว่าเป็นมีฝีมือทางการรักษาาราวปาฏิหาริย์ทางการแพทย์ ในเทพปกรณัมเล่าว่าด้วยความสามารถของพระองค์นั้นได้ทรงรักษาดวงเนตรของมังกรและรักษาอาการบาดเจ็บที่คอของพยัคฆ์ด้วย หลังจากที่พระองค์ถึงแก่ชีพตักษัยในปี ค.ศ. 1036 พระองค์ก็เริ่มที่ได้รับการยกย่องเป็นเทพ และทรงได้รับการสถาปนาบรรดาศักดิ์อิสริยยศโดยราชสำนักสมัยจักรพรรดิหงซีแห่งราชวงศ์หมิง ทรงได้พระราชทานพระราชทินนามพระนามว่า “มหาเทพเจ้าอธิแพทย์มหาราชผู้คุ้มครองชีวิต (- Imperial Inspector at Heavenly Gate, Miracle Doctor of Compassion Relief, Great Taoist Immortal, and the Long-lived, Unbounded, Life Protection Emperor)”
การสักการะบูชา.
พระองค์ได้รับการยกย่องและได้รับการสร้างศาสนสถานหลายแห่งในฝูเจี้ยนและไต้หวันที่อุทิศถวายแด่พระองค์ ศาสนสถานที่มีชื่อเสียงของพระองค์ได้แก่ วัดต้าหลงตงเป่าอัน (- Dalongdong Baoan Temple) ในไทเป ประเทศไต้หวัน ซึ่งมีเทศกาลงานเฉลิมฉลองและขบวนแห่อันวิจิตรพิศดารงดงามเป็นที่ประจักษ์อย่างยิ่งใหญ่เนื่องในในวันคล้ายวันประสูติของพระองค์ตามปฏิทินประเพณีจีนตามจันทรคติ คือ วันที่สิบห้าเดือนสาม
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หอคอยออซอดี

หอคอยออซอดี  หรือชื่อเดิม หอคอยแชฮ์ยอด  เป็นอนุสรณ์ตั้งอยู่ที่จัตุรัสออซอดีในเตหะราน ประเทศอิหร่าน เป็นจุดหมายตาและเป็นประดุจทางเข้าเตหะรานจากทิศตะวันตก
หอคอยมีความสูงประมาณ และภายนอกทั้งหมดหุ้มด้วยหินอ่อนสกัด หอคอยสร้างขึ้นตามพระราชโองการของพระเจ้าชาห์ โมฮัมหมัด เรซา ปาห์ลาวี ชาห์พระองค์สุดท้ายแห่งอิหร่าน เพื่อเฉลิมฉลอง 2,500 ปีของจักรวรรดิเปอร์เซีย หอคอยสร้างเสร็จในปี 1971
งานออกแบบหอคอยนี้เป็นผลงานที่ชนะการประกวดของสถาปนิกโฮเซย์น แอมอแนต แนวคิดในการออกแบบของเขามาจากสถาปัตยกรรมอิหร่านในสมัยคลาสสิกและสมัยหลังคลาสสิก
ทางแยก.
หอคอยออซอดีเป็นจุดทางแยกที่ถนนสายต่าง ๆ มาบรรจบกัน ดังนี้